**Kivonat az Egészségügyi Szakmai Bizottság 2016. szeptember 14-i nyilvános ülésének jegyzőkönyvéből**

Az Egészségügyi Szakmai Bizottság 10 igen szavazattal, ellenszavazat és tartózkodás nélkül az alábbi határozatot hozta:

**49/2016. (IX.14.) ESzB. sz. határozat**

1. Az Egészségügyi Szakmai Bizottság a „Javaslat háziorvosi, fogorvosi praxisjogok értékesítésének jóváhagyására” című előterjesztést megtárgyalta és javasolja a Közgyűlésnek, értsen egyet azzal, hogy a Szombathely, Kiskar u. 5-7. szám alatti 32. számú felnőtt háziorvosi körzetben a háziorvosi feladatokat Dr. Kövecses Éva helyett Dr. Pócza Mária Gyöngyi lássa el 2016. november 1. napjától.
2. A Bizottság javasolja a Közgyűlésnek, hogy a Dr. Kövecses Éva háziorvossal - a feladat-ellátási szerződés megszüntetése tárgyában - kötendő megállapodást az előterjesztés 2. sz. mellékletében foglalt tartalommal hagyja jóvá.
3. A Bizottság javasolja a Közgyűlésnek, hogy hatalmazza fel a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Pócza Mária Gyöngyivel kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés, valamint a Dr. Kövecses Évával kötendő – az előterjesztés 2. sz. melléklete szerinti - megállapodások aláírására.

**Felelősök:** Dr. Kecskés László, az Egészségügyi Szakmai Bizottság elnöke

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője /

**Határidő:** 2016. szeptember 14.

A kivonat hiteléül:

 (: Halászné Dr. Józsa Erika:)

 jegyzőkönyvvezető